14 



hochzeitlichen ehren zu Banqueten zu außhaltung einer grossen anzahl muessiger 

 diener (nämlich zu erhaltung eines jeden privat reputation) gnueg fürhanden: 

 macht jme ein anderer dürftiger billich die rechnung, daß ein Potentat noch 

 wol so vil auch Gott zu ehren zuspendiren haben, vnd mit eim sollichen we- 

 nigen anderwegs nit weit gevolgen, auch da Er es hie zu ersparen, vnd jme 

 oder eim andern zuraichen gemeint, an vil andern erst gerhüereten Orten, vnd 

 verpott solliches allgemeinen vberflusses anfahen würde: wie dan Ime auch zu 

 seiner hohen discretion vorbehalten, eine sach bey zeiten, allweil ingenia vnd 

 das taugliche alter fürhanden, mit notwendigem vncosten zutreiben, oder solliche 

 biß zu vngewisser fridens zeit aufzuschieben. Vnd ist hiermit sovil erwisen, 

 daß in eim wolbestelten Regiment die Astronomia zu der ehr Gottes dienstlich 

 vnd derohalben so wenig vnd weniger als andere erzehlte Sachen, zu vber- 

 gehen sey. 

 [S. 7] Nebens aber, vnd wie es in geistlichen, Sachen beschaffen, daß die jenige 



ehr, wölliche der Mensch seinem Schöpffer mit täglichem Gottesdienst erzeiget, 

 nit allein von Gottes selbsten wegen gleich als bedürffte Er für sich deren so 

 hoch, sondern auch, vnd vil mehr, zu sein des menschen bestem gemeint, vnd 

 er hierdurch nit allein täglich gebessert, sondern auch hieran sein geistliche 

 wonn vnd freud, vnd tägliche ergetzlicheit hat: Also vnd gleicher massen mag 

 neben der erstberhürten Gott gebürenden ehr, kein rhümlichere, auch bey vilen 

 kein grössere erlustigung vnder allen weltlichen freuden erdacht werden, dan 

 eben dise, so auß der Astronomia vnd betrachtung der geschöpffe Gottes her- 

 fliessen: wan ein alter betagter, vnd in politischen Verrichtungen vbel geplagt, 

 vnd abgemüdeter Herr, vnderweilen seine geschäfte ein stündlein beseitz stellet, 

 vnd mit seinen gedancken in die weitte weit hinaus spacieret: das jenige, was 

 man täglich je mehr vnd mehr von den geheimnussen der Natur herfür vnd 

 ans liecht bringt, mit ernst anschawet, vnd abermal mit dem H. Propheten 

 David anfahet aus springenden freuden zubetrachten, was doch der Mensch 

 seye, daß Gott sich seiner so hoch anneme, vnd jme ein sollich herrlich Pa- 

 latium hiimmels vnd der Erden gepawet, jne drüber zu eim Herrn gesetzt, auch 

 jme einen verstand zu sein selbsten ebenbild mitgetheilt habe, dardurch er hie- 

 niden auff Erden sitzender, solliche himlische geschöpffe Gottes, vnd deren 

 eigentliche beschaffenheit begreiffen könde. 



So nun einer dise herliche erquickung vnd freud dem menschlichen ge- 

 schlecht mißgünnen, vnd durch vnzeitige kargheit, den vncosten dran ersparen 

 wolte: (wan schon kein fernerer nutzen darbey wäre) der müste abermahl zu- 

 vor die sach an andern weniger notwendigen dingen anfahen: vnd erstlichen alle 

 Tantz vnd Baimeister, Instrumentisten, Musicanten, Huet vnd Federschmucker, 



